CELEX: 62013CN0332
Language: sl
Date: 2013-06-19 00:00:00
Title: Zadeva C-332/13: Predlog za sprejetje predhodne odločbe, ki ga je vložilo Kúria (Madžarska) 19. junija 2013 – Ferenc Weigl proti Nemzeti Innovációs Hivatal

21.9.2013   
            
            
               SL
            
            
               Uradni list Evropske unije
            
            
               C 274/3
            
         Predlog za sprejetje predhodne odločbe, ki ga je vložilo Kúria (Madžarska) 19. junija 2013 – Ferenc Weigl proti Nemzeti Innovációs Hivatal
   (Zadeva C-332/13)
   2013/C 274/05
   Jezik postopka: madžarščina
   
      Predložitveno sodišče
   
   Kúria
   
      Stranki v postopku v glavni stvari
   
   
      Tožeča stranka: Ferenc Weigl
   
      Tožena stranka: Nemzeti Innovációs Hivatal
   
      Vprašanja za predhodno odločanje
   
   
               1.
            
            
               Ali se Listina Evropske unije o temeljnih pravicah uporablja za pravna razmerja državnih uslužbencev in javnih uslužbencev?
            
         
               2.
            
            
               Ali je treba člen 30 Listine Evropske unije o temeljnih pravicah razlagati tako, da je treba v njem vsebovano določbo v zvezi s varstvom pred neupravičeno odpustitvijo uporabiti ne glede na to, da država članica člena 24 spremenjene Evropske socialne listine ne priznava kot zavezujočega?
            
         
               3.
            
            
               Če je tako, ali je treba člen 30 Listine Evropske unije o temeljnih pravicah razlagati tako, da je treba s pojmom „neupravičena odpustitev“ enačiti določbo države članice, na podlagi katere ob odpustitvi državnega uslužbenca ni treba podati obrazložitve odločbe o odpovedi pogodbe o zaposlitvi?
            
         
               4.
            
            
               Ali je treba izraz „v skladu s pravom Unije ter nacionalnimi zakonodajami in običaji“ iz člena 30 Listine Evropske unije o temeljnih pravicah razlagati tako, da lahko država članica z zakonom določi posebno skupino oseb, za katere v primeru prenehanja delovnega razmerja ni treba uporabiti člena 30 Listine?
            
         
               5.
            
            
               Ali je treba glede na odgovore na drugo, tretje in četrto vprašanje člen 51(1) Listine Evropske unije o temeljnih pravicah, kar zadeva državne uslužbence, razlagati tako, da morajo nacionalna sodišča opustiti uporabo nacionalnih predpisov, ki so v nasprotju s členom 30 te listine?